ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44., Обреновац

Број:105-E.03.01-20172/15-2016

Обреновац, 25.03.2016.

На основу члана 109. Закона о јавним набавкама („Службени гласник Републике Србије“, број 124/12, 14/15 и 68/15),члана 47. Статута Јавног предузећа „Електропривреда Србије“ (ЈП ЕПС број 2844/4-15 од 17. јуна 2015. године - пречишћен текст) и члана 37. Правилника о уређивању поступка јавне набавке у Јавном предузећу „Електропривреда Србије“ (ЈП ЕПС број 12.01.3020/3-15 од 01.10.2015.године), на основу Извештаја о стручној оцени понуда (број 105-E.03.01-20172/14-2016 од 02.03.2016. године), финансијски директор Oгранка, по Пуномоћју директора ЈП ЕПС број 12.01.72300/3-16 од 01.03.2016. године, у име и за рачун ЈП ЕПС, доноси

**ОДЛУКУ О ОБУСТАВИ ПРЕГОВАРАЧКОГ ПОСТУПКА БЕЗ ОБЈАВЉИВАЊА ПОЗИВА ЗА ПОДНОШЕЊЕ ПОНУДА ПРИМЕНОМ ЧЛАНА 36. СТАВ 1. ТАЧКА 1. ЗЈН**

ЈАВНА НАБАВКА бр. **3000/0558/2015(102591/2015)**

1. ОБУСТАВЉА СЕ преговарачки поступак без објављивања позива за подношење понуда, за јавнунабавку услуга - Услуге поправке и бандажирања тахографа на локомотивама, (назив и шифра из ОРН: 50221000 Услуге поправке и одржавања локомотива) по основу неиспуњења услова за доделу уговора јер у предметном поступку није поднета ниједна прихватљива понуда.
2. Процењена вредност јавне набавке износи: 500.000,00 динара без ПДВ.
3. Поступак ће бити поново спроведен: следеће буџетске године.
4. Наручилац нема обавезу надокнаде трошкова за припрему понуде.
5. Ова одлука се објављује на Порталу Управе за јавне набавке и интернет страници Наручиоца у року од три дана од дана доношења.
6. Обавештење о обустави поступка које садржи податке из прилога 3К, објављује се на Порталу јавних набавки и интернет страници наручиоца у року од пет дана од дана коначности одлуке.

О Б Р А З Л О Ж Е Њ Е

**Основни подацима о понуђачима,** по редоследу пријема понуда:

|  |  |  |
| --- | --- | --- |
| Ред. бр. | Назив | Адреса |
| 1. | ЗПР Стевчевић Власта ПР Београд  | Вишњичка 2 |
| 2. | BMS COMPANY д.о.о. Београд  | Херцеговачка 14 |

Понуде које су одбијене, разлози за њихово одбијање и понуђена цена тих понуда:

|  |  |  |
| --- | --- | --- |
| Ред. бр.  | Разлози за одбијање понуде | Понуђена ценa  |
| 1. | Понуда понуђача ЗПР Стевчевић Власта ПР Београд јенеприхватљива јер понуђач није поступио у складу са чланом 79. Став 2, односно није доставио тражене доказе о испуњености обавезних услова. | 244.000,00 динара |
| 2. | Понуда понуђача BMS COMPANY д.о.о. Београд јенеприхватљива јер није наведен рок извршења услуге. | 383.730,00 динара |

Овај поступак јавне набавке се обуставља по основу неиспуњења услова за доделу уговора .

Овај поступак јавне набавке се обуставља из разлога који нису на страни наручиоца, па исти нема обавезу да понуђачу накнади трошкове припреме понуде а исти се и не односе на израду узорка или модела нити на трошкове прибављања средстава обезбеђења, нити су понуђачи тражили накнаду трошкова.

На основу наведеног одлучено је као у диспозитиву.

ПРАВНА ПОУКА:

У складу са чланом 149. став 6. Закона о јавним набавкама („Службени гласник републике Србије“, број 124/12, 14/15 и 68/15) захтев за заштиту права се може поднети у року од десет дана од дана објављивања ове Одлуке на Порталу јавних набавки.